ສະ​ຫະ​ລັດ ສະ​ແດງ​ຄວາມ​ຍິນ​ດີ ກັບ​ຂໍ້​ຕົກ​ລົງ​ ຢຸດ​ຍິງໃນ ຊີ​ເຣຍ
ນັບຕັ້ງແຕ່ເດືອນເມສາ ພົນລະເຮືອນຫຼາຍຮ້ອຍຄົນ ໄດ້ເສຍຊີວິດ ຍ້ອນຄວາມຮຸນແຮງ ໃນພາກຕາເວັນຕົກສຽງເໜືອ ຂອງຊີເຣຍ.
ສະຫະລັດ ກ່າວວ່າ ຕົນ “ຍິນດີນຳ” ການປະກາດຢຸດຍິງ ໃນແຂວງອິດລິບ ຢູ່ພາກຕາ ເວັນຕົກສຽງເໜືອຂອງຊີເຣຍ ຊຶ່ງເປັນທີ່ໝັ້ນແຫ່ງສຸດທ້າຍໃນປະເທດຂອງພວກຕໍ່ຕ້ານ ລັດຖະບານ ເຖິງຢ່າງນັ້ນກໍດີ ກະຊວງການຕ່າງປະເທດ ສະຫະລັດ ໄດ້ເຕືອນໃນຖະແຫລງການສະ ບັບນຶ່ງ ວ່າ “ການໂຈມຕີຕໍ່ພົນລະເຮືອນ ແລະພື້ນຖານໂຄງລ່າງຕ່າງໆ ຕ້ອງຍຸຕິນຳ ” ອົງການດັ່ງກ່າວ ຍັງໄດ້ຊົມເຊີຍເຖິງ “ຄວາມພະຍາຍາມຂອງເທີກີແລະຣັດເຊຍ ໂດຍ ການຮ່ວມມືກັນ” ເພື່ອໃຫ້ຟື້ນຟູການຢຸດຍິງ ຊຶ່ງທັງສອງຝ່າຍໄດ້ຕົກລົງກັນເມື່ອປີກາຍ ນີ້ ສະຫະລັດ ໄດ້ກ່າວໄປວ່າ “ບໍ່ສາມາດແກ້ໄຂບັນຫາຂັດແຍ່ງຂອງຊີເຣຍ ໄດ້ດ້ວຍທາງ ການທະຫານ, ພຽງແຕ່ການແກ້ໄຂທາງການເມືອງເທົ່ານັ້ນ ສາມາດຮັບປະກັນສະຖຽນ ລະພາບ ແລະຄວາມໝັ້ນຄົງໃນອະນາຄົດໄດ້ ສຳລັບຊາວຊີເຣຍທັງໝົດ ” ນັບຕັ້ງແຕ່ເດືອນເມສາ ພົນລະເຮືອນຫຼາຍຮ້ອຍຄົນ ໄດ້ເສຍຊີວິດ ຍ້ອນຄວາມຮຸນແຮງ ໃນພາກຕາເວັນຕົກສຽງເໜືອ ຂອງຊີເຣຍ ແລະອີກຫຼາຍພັນຄົນ ພາກັນຫລົບໜີຈາກ ຖິ່ນຖານ ກະຊວງການຕ່າງປະເທດສະຫະລັດ ໄດ້ກ່າວວ່າ ຕົນຈະສືບຕໍ່ສະໜັບສະໜຸນ ການ ທຳງານຂອງທູດພິເສດຂອງສະຫະປະຊາຊາດ ທ່ານເກຍຣ໌ ພີເດີເສັນ ເພື່ອສ້າງຄວາມ ກ້າວໜ້າໃນ “ຂະບວນການດ້ານການເມືອງ ນຳພາໂດຍຊີເຣຍ ແລະຊີເຣຍເປັນເຈົ້າ ຂອງເອງ” ຊຶ່ງຈະສິ້ນສຸດລົງ ດ້ວຍການສ້າງຕັ້ງ “ການແກ້ໄຂຕໍ່ບັນຫາຂັດແຍ່ງດ້ານ ການເມືອງທີ່ ຖາວອນ ແລະສັນຕິ ”